 Sida warbixinta ku cad, Maxamed Cumar Carte oo ka mid ahaa dadkii aragtidiisa laga waydiiyay sida ay ula muuqato in dalku xal ku gaadhi karo ayaa waxa uu ka digay inaan xil-ka-xayuubinta madaxweyne Daahir Rayaale xal ahayn, balse ay xal tahay in beesha caalamku culays saarto guud ahaan xukuumaddii wakhtigaas, gaar ahaanna xubnihii madaxweyne Daahir Rayaale aad ugu dhawdhawaa si loogu qancin karo in dalka laga qabto doorashooyin xor iyo xalaal ah, arrintaasi oo ahayd xalka kali ah ee lagaga baaqsan karo qalaalaase siyaasadeed oo dalku galo maadaama xisbiyadi mucaaradka ahaa ee wakhtigaasi meel adag ka taagnaayeen qorshayaashii Xukuumadda Rayaale. 